Dado Glišić

**Dado Glišić** (rođen 23. novembra 1977) bosanskohercegovački je muzičar, kantautor, kompozitor, tekstopisac i producent. Objavio je tri albuma za izdavačku kuću "City Records".

## Biografija 
Dado (Dragoslav) Glišić rođen je u Banjoj Luci, gdje je proveo djetinstvo. Pored osnovne škole pohađao je i muzičku školu "Vlado Milošević". Nakon napuštanja muzičke škole odlazi kod profesora klavira Muhameda Brace Skopljaka.

Poslije završetka rata u Bosni i Hercegovini Dado Glišić se seli u Beograd, gdje počinje da se usavršava kao muzičar. 2000. godine se prijavljuje na "Budvanski festival" sa pjesmom "Zgazio me život", gdje uspijeva da se plasira u finale. 2003. godine Dado Glišić objavljuje i ekranizuje pjesmu "Dišem al' nisam živ", koja dospijeva na prvo mjesto top lista širom Balkana. Naredne godine učestvuje na Radijskom festivalu "S Radija" sa kompozicijom "Dobar i lud." Njegov prvi muzički album pod nazivom "Ljubavi" bio je snimljen 2005. godine, odmah nakon objavljivanja trećeg singla i ekranizovanog spota "Sto bespuća".

Nakon toga slijedio je niz pjesama poput: "Sto bespuća", "Dišem al' nisam živ", "Dobar i lud", "Kopija", "Više od laži", "Ostaviću ruže".

2007. godine Dado Glišić nastupa sa pjesmom "Još tražim..." na Festivalu Vrnjačka Banja i osvaja nagradu za "Najbolju kompoziciju".
Ovaj koncertni nastup predstavlja i njegovo posljednje pojavljivanje u javnosti sve do 2012. godine.

Dado Glišić je periodu od 2002-2008 bio ovisnik o teškim drogama, te se kroz muzičku tematiku i izvedbu njegovih pjesama mogao naslutiti pojačan naboj emocija.

Krajem 2007. godine Dado Glišić u potpunosti nestaje sa javne scene, te odlazi u potpunu izolaciju, gdje započinje njegova bitka protiv ovisnosti o heroinu. U tom periodu bio je potpuno nedostupan, sve do 2011. godine. Tada se pojavljuje sa novom pjesmom "Neponovljiva", čiji je autor i koja je producirana u njegovom vlastitom studiju "The Best" u Banjoj Luci. Nastavlja sa snimanjem pjesama poput emotivne balade "Dođi..." sa kojom 2012. godine nastupa na Festivalu Vrnjačka Banja te osvaja prvo mjesto "Grand Prix".

Poslije šest godina, 2012. godine, objavljuje svoj drugi studijski autorski album naziva "Dođi..."
sa kojeg se izdvajaju pored "Neponovljiva" i "Dođi..."  pjesme "Kad bih ja", duet sa Katarinom Ostojić - Kayom "Brojiš do 100", "Nisam tvoj" i druge kompozicije.

Sredinom 2013. godine napisao je muziku za duetsku pjesmu "Australija i Amerika" koju izvodi sa Željkom Vasićem i time najavljuje novi album "Još nije gotovo" koji je objavljen krajem 2013. godine sa pjesmama: "Čija li si", "Jedini si razlog", "Budi svačija" kao i emotivne balade "Proklet i sam" i "Jer te volim."

Od 2015. godine radi na svom četvrtom muzičkom projektu.

## Diskografija 
### Spotovi 
## Festivali 
* 2001. Pjesma Mediterana, Budva - „Zgazio me život”
* 2004. Radijski festival, Srbija - „Dobar i lud”
* 2007. Vrnjačka Banja - „Još tražim”
* 2012. Vrnjačka Banja - „Dođi”, pobjednička pjesma
* 2013. Radijski festival, Srbija - „Budi svačija”
* 2015. Pink muzički festival - „Duh u gomili”

## Vanjski linkovi
## Reference 
Kategorija:Rođeni 1977.
Kategorija:Biografije, Banja Luka
Kategorija:Bosanskohercegovački muzičari
Kategorija:Jugoslavenski muzičari
Kategorija:Jugoslavenski kantautori
Kategorija:Jugoslavenski kompozitori
Kategorija:Jugoslavenski tekstopisci
Kategorija:Jugoslavenski producenti
Kategorija:Bosanskohercegovački kantautori
Kategorija:Bosanskohercegovački kompozitori
Kategorija:Bosanskohercegovački tekstopisci
Kategorija:Bosanskohercegovački producenti
Kategorija:Živi ljudi